**รายงานการประชุมสภาเทศบาลตำบลบ้านโพธิ์**

**สมัยสามัญที่ 4 ครั้งที่ 1/2562 ประจำปี 2562**

**วันที่ 26 พฤศจิกายน พ.ศ. 2562 เวลา 09.30 น.**

**ณ. ห้องประชุมเทศบาลตำบลบ้านโพธิ์**

**อำเภอเมืองสุพรรณบุรี จังหวัดสุพรรณบุรี**

**\*\*\*\*\*\*\*\*\*\*\*\*\*\*\*\*\*\*\*\*\*\*\***

|  |  |  |  |  |
| --- | --- | --- | --- | --- |
| **ผู้มาประชุม** | |  |  |  |
| 1  2  3  4  5  6  7  8 | นางวิภาวรรณ เอื้อทยา  นายเชิญ ศรีญาติแย้ม  นายเอื้อน อ่วยสุข  นายสมพงษ์ คงใจดี  นายกัณหา เรืองปานกัน  นายประจวบ คล้ายฉ่ำ  นายบำรุง สุพรรณ  นางลำพูน ฤทธิ์กันโต | ประธานสภา  รองประธานสภา  เลขานุการสภา  สท.เขต 1  สท.เขต 1  สท.เขต 1  สท.เขต 2  สท.เขต 2 |  |  |
| **ผู้ไม่มาประชุม**  1 นางทวี สุดโต  2 นายวรรณชัย พันธ์ซาว  **ผู้เข้าร่วมประชุม** | | สท.เขต 2 ลา  สท.เขต 1 ลา |  |  |
|  |  |  |  |  |
| 1  2  3  4  5 | นายวิรัตน์ คำหอมกุล  นายสาลี เรือนใจมั่น  นายประยุทธ หนูนุรัตน์  นายวสันต์ มัจฉา  นายชั้น สุดสวาท | นายกเทศมนตรี  รองนายกเทศมนตรี  รองนายกเทศมนตรี  เลขานุการนายกฯ  ที่ปรึกษานายกฯ |  |  |

- 2 -

**ผู้เข้าร่วมประชุม**

|  |  |  |  |  |
| --- | --- | --- | --- | --- |
|  |  |  |  |  |
| 1  2  3  4  5  6  7  8  9  10  11 | นายอำนาจ นกโต  นางสาวปิยะนาถ ศรีหาราช  นางจิราภรณ์ จอมพงษ์  นางสาวกุลภัสสรณ์ วจนะเสถียร  นางสาวสุภัตรา แซ่ลิ้ม  นางสาวศศิประภา อนุช  นายไชยยา แก้วมณี  นายณรงค์ กลั่นพจน์  นางขนิษฐา จันทร  นางสาวอุทัยวรรณ เนียมแก้ว  นางสาววรรณศร แก้วมณี | ปลัดเทศบาลตำบล  นักทรัพยากรบุคคลชำนาญการ  หัวหน้าศูนย์เด็กเล็ก  หัวหน้าฝ่ายอำนวยการ  หัวหน้าสำนักปลัด  หัวหน้าฝ่ายบริหารงาน  นิติกรชำนาญการ  ผู้อำนวยการกองช่าง  ผู้อำนวยการกองคลัง  นักจัดการงานทั่วไปปฏิบัติการ  ผช.นักวิเคราะห์ฯ |  |  |

**เริ่มประชุมเวลา 09.30 น.**

**ระเบียบวาระที่ 1 เรื่อง ที่ประธานแจ้งให้ที่ประชุมทราบ**

**ประธาน -** เรื่องแผน 5 ปี (2561-2565) ตามระเบียบกระทรวงมหาดไทยว่าด้วยการ

จัดทำและประสานแผนพัฒนาขององค์กรปกครองส่วนท้องถิ่น พ.ศ. 2548 แก้ไข

เพิ่มเติมถึง (ฉบับที่ 3) พ.ศ. 2561 หมวด 5 ข้อ 26 ได้กำหนดให้องค์กรปกครองส่วน

ท้องถิ่นจัดทำแผนการดำเนินงาน บัดนี้เทศบาลได้ประกาศใช้ เป็นแผน 5 ปี (2561-

2565) วันที่ 15 กรกฎาคม 2562 แล้ว ตามเอกสารที่ได้แจกล่วงหน้าไปแล้วนั้น

**-** เรื่องรายงานการติดตามและประเมินผลแผนพัฒนา ประจำปีงบประมาณ

2562 ตามระเบียบกระทรวงมหาดไทยว่าด้วยการจัดทำและประสานแผนพัฒนาของ

องค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561

หมวด 5 ข้อ 26 ได้กำหนดให้องค์กรปกครองส่วนท้องถิ่นจัดทำแผนการดำเนินงาน

บัดนี้เทศบาล ได้ประกาศใช้ เป็นรายงานการติดตามและประเมินผลแผนพัฒนา

ประจำปีงบประมาณ 2562 วันที่ 22 พฤศจิกายน 2562 แล้ว ตามเอกสารที่ได้แจก

ล่วงหน้าไปแล้วนั้น

**ที่ประชุม** - รับทราบ

**ระะเบียบวาระที่ 2 เรื่องรับรองรายงานการประชุมสภาเทศบาลตำบล**

**สมัยวิสามัญที่ 2 ครั้งที่ 1/2562 ประจำปี 2562 เมื่อวันที่ 28 ตุลาคม 2562**

**ประธานสภาฯ** - ตามที่ได้มีการประชุมสภาเทศบาลตำบลบ้านโพธิ์

สมัยวิสามัญที่ 2 ครั้งที่ 1/2562 ประจำปี 2562 ลงวันที่ 28 ตุลาคม 2562

ได้ให้ที่ประชุมพิจารณาเป็นรายหน้า และได้สอบถามที่ประชุมว่าจะมีการแก้ไขหรือเพิ่มเติมตรงส่วนใดหรือไม่ หากไม่มีขอมติที่ประชุมให้การรับรองรายงาน

การประชุมสภาเทศบาลตำบล ครั้งที่ผ่านมา

**มติที่ประชุม**  ที่ประชุมได้พิจารณาโดยรอบคอบและเห็นว่าถูกต้องแล้ว

มีมติเห็นชอบรับรองรายงานการประชุมสภาเทศบาลตำบล ดังกล่าวฯ

**ระเบียบวาระที่ 3 กระทู้ถาม**

- ไม่มี –

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

- ไม่มี –

- 3 -

**ระเบียบวาระที่ 5 เรื่องที่เสนอใหม่**

**ประธานสภาฯ** **5.1 เรื่อง พิจารณาแก้ไขปัญหาการขาดแคลนน้ำอุปโภค บริโภค**

**และน้ำเพื่อการเกษตร**

**ประธานสภาฯ**  ขอเรียนเชิญนายกฯ

**นายกฯ** เรียน ท่านประธานสภาฯ และสมาชิกสภาเทศบาลตำบลบ้านโพธิ์

เนื่องจากสถานการณ์ตำบลบ้านโพธิ์ ประสบปัญหาภัยแล้ง น้ำใน บึงบ้านโพธิ์ ลดระดับมาก ทำให้ประชาชนได้รับความเดือดร้อน เกษตรกรขาดแคลนน้ำสำหรับการประกอบอาชีพเกษตรกรรม โดยเฉพาะการทำนา ตลอดจนปริมาณน้ำดิบสำหรับผลิตน้ำประปาเพื่อการอุปโภค บริโภค มีจำนวนน้อยลง ทางเทศบาลตำบลบ้านโพธิ์ จึงได้เชิญสมาชิกทุกท่านประชุมและเสนอ แนวทางแก้ไขปัญหาชาดแคลนน้ำอุปโภค บริโภค และน้ำเพื่อการเกษตร กรมชลประทานได้ประกาศปิดน้ำ ตั้งแต่วันที่ 15 ตุลาคม 2562 เป็นต้นไปหากเกษตรกรผู้ทำนาข้าวรายใดเก็บเกี่ยวผลผลิตเสร็จแล้ว ขอให้หยุดทำนาข้าวในฤดูถัดไปไว้ก่อน เพราะน้ำในบีงบ้านโพธิ์ ไม่เพียงพอต่อการผลิตน้ำประปา และไม่สามารถรักษาสมดุลของระบบนิเวศในบึงบ้านโพธิ์ได้ ประกอบกับสถานการณ์น้ำช่วงนี้มีแต่ลดลง ทางชลประทานจึงมีนโยบายปล่อยน้ำสำหรับการผลิตประปา เพื่อการอุปโภค – บริโภคเท่านั้น โดยไม่มีนโยบายให้เกษตรกรทำนาข้าวหรือ ปลูกพืชที่ใช้น้ำมาก ซึ่งทางเทศบาลตำบลบ้านโพธิ์ ให้ช่วยประชาสัมพันธ์ ให้ประชาชนในพื้นที่รับรู้และเข้าใจในเรื่องดังกล่าว และเพื่อให้การปฏิบัติเป็นไปตามกติกา และกฎระเบียบในการสูบน้ำจากแหล่งน้ำบึงบ้านโพธิ์

**นายเอื้อน อ่วยสุข** ขอทราบวิธีการแจ้งเพื่อขออนุญาตการสูบน้ำเนื่องจากมีเกษตรกรทำนา

**สมาชิกเขต 2** กันเป็นจำนวนมาก อาจจะกระทบต่อข้าวของเกษตรกรได้

**นายกฯ** จากการประชุมร่วมกับเกษตรกร เมื่อวันที่ 6 พฤศจิกายน 2562

ได้มีข้อตกลงให้มาแจ้งล่วงหน้า 2 วัน และจัดสรรไปตามลำดับก่อน - หลัง

**ประธานสภาฯ** มีสมาชิกท่านใดจะสอบถามอีกหรือไม่ ถ้าไม่มีขอมติที่ประชุมตามที่นายก

เสนอ

**มติที่ประชุม** มีมติเห็นชอบ

- 4 -

**ระเบียบวาระที่** 6 เรื่องอื่น ๆ

**ประธานสภาฯ** ในวาระนี้มีท่านใดจะเสนอหรือมีเรื่องอื่น ๆ ขอเชิญ

**นายกฯ** - ในวันที่ 15 ธันวาคม 2562 จังหวัดสุพรรณบุรี จัดงานเดิน – วิ่ง มินิฮาล์ฟมาราธอนเฉลิมพระเกียรติ เนื่องในโอกาสมหามงคลพระราชพิธี บรมราชาภิเษก ขอความร่วมมือทุกท่านประชาสัมพันธ์ เส้นทางการเดินทางสัญจรไป – มา ในช่วงวันและเวลาดังกล่าวให้ประชาชนในหมู่บ้านได้รับทราบ

- เทศบาลตำบลบ้านโพธิ์ ได้รับหนังสือจากอำเภอเมืองสุพรรณบุรี เรื่อง การจัดพิธีพระราชทานพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในส่วนภูมิภาคและองค์กรปกครอง ส่วนท้องถิ่น เทศบาลได้กำหนดการแจกพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ไว้ดังนี้

1. ในวันที่ 12 ธันวาคม 2562 เขตที่ 1

2. ในวันที่ 13 ธันวาคม 2562 เขตที่ 2

**มติที่ประชุม** - รับทราบ

**ประธานสภา ฯ** - ได้สอบถามที่ประชุม มีท่านใดจะเสนอเรื่องอื่น ๆ อีกหรือไม่

ถ้าไม่มีขอปิดการประชุม

**ปิดประชุมเวลา 11.00 น.**

ลงชื่อ ผู้บันทึกรายงานการประชุม

(นายเอื้อน อ่วยสุข )

เลขานุการสภาเทศบาลตำบลบ้านโพธิ์

- 5 -

**การตรวจรายงานการประชุมสภาเทศบาลตำบลบ้านโพธิ์**

คณะกรรมการตรวจรายงานการประชุม ในการประชุมเมื่อวันที่ 26 พฤศจิกายน 2562

ได้ตรวจรายงานการประชุมสภาเทศบาลตำบลบ้านโพธิ์ สมัยวิสามัญ สมัยวิสามัญที่ 2 ครั้งที่ 1 ประจำปี 2562 เมื่อวันที่ 28 ตุลาคม พ.ศ. 2562 แล้ว มีความเห็นว่า ข้อความตามบันทึกรายงานการประชุมถูกต้องครบถ้วนตามที่ได้มีการประชุม ไม่มีข้อความใดที่สมควรจะเปลี่ยนแปลง แก้ไข เพิ่มเติม จึงให้คงไว้ตามข้อความเดิมทุกประการ

(ลงชื่อ)

(นายสมพงษ์ คงใจดี)

ประธานกรรมการตรวจรายงานการประชุม

(ลงชื่อ)

(นางทวี สุดโต)

กรรมการ

(ลงชื่อ)

(นายบำรุง สุพรรณ)

กรรมการ/เลขานุการฯ

สภาเทศบาลตำบลบ้านโพธิ์ ได้มีมติรับรองรายงานการประชุมสภาเทศบาล สมัยวิสามัญ ที่ 2 ครั้งที่ 1 ประจำปี พ.ศ. 2562 เมื่อวันที่ 28 ตุลาคม 2562 ในคราวประชุมสภาเทศบาล สมัยสามัญ ที่ 4 ประจำปี พ.ศ. 2562 เมื่อวันที่ 26 พฤศจิกายน 2562 เรียบร้อยแล้ว เห็นว่าถูกต้องจึงลงลายมือชื่อไว้เป็นหลักฐาน ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 กำหนด

(ลงชื่อ)

( นางวิภาวรรณ เอื้อทยา )

ประธานสภาเทศบาลตำบลบ้านโพธิ์